[{"text_idx": "#000001", "text": "Vitamiinid on asendamatud biomolekulid, mida organism vajab va\u0308ikestes kogustes normaalseks funktsioneerimiseks ja arenguks igapa\u0308evaselt."}, {"text_idx": "#000002", "text": "Enamik vitamiine ta\u0308idavad oma u\u0308lesandeid olles inimorganismi olulistes ensu\u0308u\u0308mides koensu\u0308u\u0308midena ja osaledes ensu\u0308u\u0308mkatalu\u0308u\u0308sis."}, {"text_idx": "#000003", "text": "Nu\u0308u\u0308disajal tuntakse u\u0308le 20 vitamiini. Vitamiinid jaotatakse kaheks: vesilahustuvad ja rasvlahustuvad. Vesilahustuvad vitamiinid on B1 (tiamiin), B2 (riboflaviin), B3 (niatsiin), H-vitamiin (biotiin), folaadid, B12-vitamiin, C-vitamiin (askorbiinhape), B5 (pantoteenhape) ning rasvlahustuvad on A-, D-, E-, Q10- ja K-vitamiin. Vesilahustuvate vitamiinide tagavara kestab pa\u0308evi vo\u0303i na\u0308dalaid ning rasvlahustuvate vitamiinide tagavara mo\u0303nevo\u0303rra kauem. Varudest hoolimata on ha\u0308davajalik manustada vitamiine korrapa\u0308raselt."}, {"text_idx": "#000004", "text": "Vitamiinide allikateks vo\u0303ib olla toit, erinevad toidulisandid ning va\u0308ikest osa vitamiinidest suudab inimese organismi mikrofloora ise toota."}, {"text_idx": "#000005", "text": "Vitamiinide defitsiit ohustab inimest siis, kui tema toiduvalik on u\u0308heku\u0308lgne, ta tarbib erinevaid ravimeid vo\u0303i tema elu on stressirohke. Vitamiinide oskuslik ja su\u0308steemne tarbimine, arvestades iga inimese eripa\u0308ra, aitab va\u0308hendada paljude haiguste kujunemise riski vo\u0303i kiirendada nendest paranemist."}, {"text_idx": "#000006", "text": "Ja\u0308rgnevas tabelis on va\u0308lja toodud vitamiinide pa\u0308evane soovituslik kogus (RDA). Kuna organismi vajadused so\u0303ltuvad siiski suuresti elustiilist, ei ole tegelikult kahe naise vo\u0303i kahe mehe vitamiinide vajadused tihtipeale samasugused. Milliseid vitamiine Sina juba ta\u0308na toidust piisavalt saad, ning milliseid peaksid rohkem tarbima, saad teada, kui ta\u0308idad paremaloleva testi. Pane ta\u0308hele, et enne testi ta\u0308itmist on vaja end Meravita kasutajaks registreerida vo\u0303i keskkonda sisse logida."}, {"text_idx": "#000007", "text": "NRV (vitamiinide pa\u0308evane soovituslik kogus)"}, {"text_idx": "#000008", "text": "* Pa\u0308evane vo\u0303rdluskogus (NRV) ei ole ma\u0308a\u0308ratud."}, {"text_idx": "#000009", "text": "Vitamiin A puhul on tegemist rasvlahustuva vitamiiniga ning u\u0308ldnimetusena kasutatakse so\u0303na retinoidid."}, {"text_idx": "#000010", "text": "Vitamiin A-d leidub kalamaksao\u0303lis, maksas, porgandis, bataadis, vo\u0303is, ko\u0303rvitsas ja munas."}, {"text_idx": "#000011", "text": "Vitamiin A on oluline na\u0308gemisprotsessi fotokeemilisel tagamisel, epiteeli ning naharakkude arengus, maomahla sekretsiooni regulatsioonis, ko\u0303hre ja luukoe (ka hammaste) arengus, embru\u0308o ja noore organismi rakkude normaalseks arenguks, platsenta ja spermatosoidide arenguks ning A-vitamiin on antioksu\u0308dantse ja antikantserogeense toimega."}, {"text_idx": "#000012", "text": "Ravi lisakomponendina on A-vitamiin kasutusel alkoholismi, gastriidi, dermatiitide, akne, lihaste du\u0308stroofia, tuberkuloosi, astma, allergia, hepatiidi, kollato\u0303ve, artriidi, rinnaangiini, diabeedi, glaukoomi, meningiidi, hemofiilia ja ka osteomalaatsia puhul."}, {"text_idx": "#000013", "text": "Vitamiin B1 ehk tiamiin on vesilahustuv vitamiin. Tema biokeemilised su\u0308nonu\u0308u\u0308mid on ka antineuriitne vitamiin, aneuriin ja antiberi-beri faktor."}, {"text_idx": "#000014", "text": "Vitamiin B1 leidub hirsis, kaerahelvestes, kanalihas, ta\u0308isteraleivas ja pa\u0308evalilleseemnetes."}, {"text_idx": "#000015", "text": "Tiamiin on vajalik su\u0308sivesikute, lipiidide ja aminohapete katabolismis ehk lammutamises, na\u0308rviimpulsi u\u0308lekandel su\u0308napsis, nukleotiidide (DNA ja RNA monomeerid) su\u0308nteesis."}, {"text_idx": "#000016", "text": "Ravi lisakomponendina tarvitatakse tiamiini seniilsuse, Alzheimeri to\u0303ve, diabeedi, aneemiate, alkoholismi, pellagra, herpese, gripi ja neuriidi korral."}, {"text_idx": "#000017", "text": "Vitamiin B2 ehk riboflaviin on veeslahustuv vitamiin, mida leidub piimas, jogurtis, maksas, lo\u0303hes, munas, hernestes ja spinatis."}, {"text_idx": "#000018", "text": "Riboflaviin on vajalik juuste, ku\u0308u\u0308nte ja naha normaalseks arenguks ning ka na\u0308gemisprotsessis."}, {"text_idx": "#000019", "text": "Lisamanustamine on po\u0303hjendatud juhul, kui juuakse u\u0308lema\u0308a\u0308ra kohvi ja teed, tarvitatakse ohtralt magusat, va\u0308lditakse piimaprodukte ning suitsetatakse u\u0308lema\u0308a\u0308ra palju."}, {"text_idx": "#000020", "text": "Kasutatakse ravi lisakomponendina alkoholismi, pellagra, kasvupeetuse, parkinsonismi, diabeedi, katarakti, kanapimeduse, glaukoomi, artriidi, nefriidi, gripi, akne, dermatiidi, nahahaavandite, juuste va\u0308ljalangemise, jalakrampide ja Alzheimeri to\u0303ve korral."}, {"text_idx": "#000021", "text": "Vitamiin B3 ehk niatsiin on veeslahustuv vitamiin, mida leidub maksas, piimas, kanalihas, nisukliides, ubades."}, {"text_idx": "#000022", "text": "Niatsiin osaleb su\u0308sivesikute, lipiidide ja aminohapete lagundamisel. Samuti on tal oluline roll na\u0308rvikoe ja naha talitluses."}, {"text_idx": "#000023", "text": "Vitamiini sa\u0308ilitatakse maksas ning varud kestavad 2-5 na\u0308dalat."}, {"text_idx": "#000024", "text": "Ravi lisakomponendina vo\u0303ib niatsiini kasutada alkoholismi, stressi, seedeha\u0308irete, dermatiitide, akne, tuberkuloosi, artriidi, hu\u0308perlipideemia, hu\u0308pertoonia, ateroskleroosi, konjunktiviitide, multiipelskleroosi, neuriitide, peavalude, peapo\u0308o\u0308rituste, parkinsonismi, epilepsia ja hu\u0308poglu\u0308keemia korral."}, {"text_idx": "#000025", "text": "Vitamiin B5 ehk pantoteenhape on veeslahustuv vitamiin, mida leidub maksas, piimas, munas, ta\u0308isteraleivas, hernestes ja tomatis."}, {"text_idx": "#000026", "text": "Pantoteenhape on oluline aminohapete, lipiidide ja nukleiinhapete ainevahetuses, osaleb ka ravimite detoksikatsioonis."}, {"text_idx": "#000027", "text": "Varud organismis kestavad 2-4 na\u0308dalat."}, {"text_idx": "#000028", "text": "Ravi lisakomponendina vo\u0303ib pantoteenhapet kasutada alkoholismi, depressiooni, kasvupeetuse, gastriidi, psoriaasi, akne, lihasdu\u0308stroofia, astma, tuberkuloosi, artriidi, peavalude, neerupealise alatalitluse, katarakti, hu\u0308poglu\u0308keemia, multiipelskleroosi ja aneemia korral."}, {"text_idx": "#000029", "text": "Vitamiin B6 ehk pu\u0308ridoksiin on veeslahustuv vitamiin, mida leidub maksas, lo\u0303hes, munakollases, pa\u0308hklites, leivas, avokaados, banaanides. Seda vitamiini toodab ka soole mikrofloora."}, {"text_idx": "#000030", "text": "Pu\u0308ridoksiin on vajalik su\u0308sivesikutest energia saamiseks, aminohapete su\u0308nteesimiseks, neurotransmitterite, heemi, nukleotiidide ja sfingomu\u0308eliinide su\u0308nteesiks, vitamiin B12-e imendumiseks."}, {"text_idx": "#000031", "text": "Organismis salvestatakse pu\u0308ridoksiini va\u0308hesel hulgal aga need varud, mis salvestatakse, kestavad 1-4 na\u0308dalat."}, {"text_idx": "#000032", "text": "Ravi lisakomponendina vo\u0303ib pu\u0308ridoksiini tarvitada alkoholismi, stressi, rasvumise, dermatiitide, akne, prostatiidi, lihaste du\u0308stroofia, reumatismi, tuberkuloosi, artriidi, astma, gripi, neerukivide, hemorroidide, multiipelskleroosi, neuriitide, peavalude, peapo\u0308o\u0308rituste, parkinsonismi, epilepsia, koliidi, aneemia, kollato\u0303ve, depressiooni su\u0308mptomatoloogia, lihastedu\u0308stroofia, reumatoidartriidi, tuberkuloosi ja rasedustoksikoosi korral."}, {"text_idx": "#000033", "text": "Biotiin ehk vitamiin H ehk vitamiin B7 on vesilahustuv vitamiin, mida nimetatakse ka antiseborroiliseks vitamiiniks. Seda leidub maksas, ta\u0308isteraleivas, pa\u0308rmis, munades, keedetud sojaubades, tomatis."}, {"text_idx": "#000034", "text": "Biotiin on vajalik rasvhapete su\u0308nteesis ja su\u0308sivesikute resu\u0308nteesis \u2013 glu\u0308koneogeneesis, aminohapete katabolismis (lagundamisel). Lisaks vajavad biotiini ka foolhappe, pantoteenhappe ja vitamiin B12 metabolism."}, {"text_idx": "#000035", "text": "Vitamiin H-d sa\u0308ilitatakse maksas, neerudes ja ajus ning varu on 2-7 na\u0308dalaks."}, {"text_idx": "#000036", "text": "Vo\u0303ib kasutada ravi lisakomponendina alkoholismi, depressiooni, diabeedi, dermatiitide, ekseemide ja lihasvalude korral."}, {"text_idx": "#000037", "text": "Foolhapet ehk vitamiin B9-t nimetatakse ka antianeemiliseks vitamiiniks. Seda leidub maksas, nisuidudes, ubades, lillkapsas, maasikates. Va\u0308hesel ma\u0308a\u0308ral toodetakse foolhapet ka soole mikrofloora poolt."}, {"text_idx": "#000038", "text": "Foolhape on vajalik ajukoe talitluseks, eru\u0308trotsu\u0308u\u0308tide (vere punaliblede) arenguks ja soolhappe tekkeks maos."}, {"text_idx": "#000039", "text": "Antud vitamiini talletatakse maksas ning varud kestavad 1-3 kuud."}, {"text_idx": "#000040", "text": "Ravi lisakomponendina vo\u0303ib kasutada foolhapet alkoholismi, aneemia, pellagra, skorbuudi, gastriidi, psoriaasi ja krooniliste hemolu\u0308u\u0308tiliste seisundite korral. On na\u0308idatud ka foolhappe preventatiivset rolli insuldi korral, kuna tal on omadus langetada verero\u0303hku."}, {"text_idx": "#000041", "text": "Mo\u0303istlik on lisamanustamine raseduse I trimestril (soovitatav annus 0,4-1 mg/pa\u0308evas, koormatud anamneesi korral 4-5 mg/pa\u0308evas) ja imetamise korral, et seela\u0308bi va\u0308hendada neuraaltoru defektide, huule-suulaelo\u0303he, su\u0308dame kaasasu\u0308ndinud va\u0308a\u0308rarendite ja urogenitaaltrakti kaasasu\u0308ndinud va\u0308a\u0308rarendite tekke ohtu."}, {"text_idx": "#000042", "text": "Vitamiin B12 ehk hu\u0308droksu\u0308kobalamiin on veeslahustuv vitamiin, mida leidub maksas, sealihas, kohupiimas, jogurtis, lo\u0303hes, munas, verivorstis \u2013 loomne toit on sisuliselt ainus oluline allikas."}, {"text_idx": "#000043", "text": "Hu\u0308droksu\u0308kobalamiin on oluline foolhappe metabolismis, nukleiinhapete su\u0308nteesis, pantoteenhappe ja vitamiin C funktsioneerimises ning eru\u0308trotsu\u0308u\u0308tide (vere punaliblede) arengus, mu\u0308eliini su\u0308nteesis ja naha normaalseks arenguks."}, {"text_idx": "#000044", "text": "Antud vitamiini sa\u0308ilitatakse peamiselt maksas aga ka luuu\u0308dis, neerudes ja pankreases. Varu on keskmiselt 1-3 aastaks."}, {"text_idx": "#000045", "text": "Ravi lisakomponendina vo\u0303ib tarvitada alkoholismi, peptilise haavandi, gastriidi, ateroskleroosi, aneemiate, osteoporoosi ja diabeedi korral."}, {"text_idx": "#000046", "text": "C-vitamiini puhul on tegemist vesilahustuva vitamiiniga, mille su\u0308nonu\u0308u\u0308mnimeks on L-askorbiinhape. Peale askorbiinhappe enda on inimesele omastatavad ja sama fu\u0308sioloogilise toimega ka askorbiinhappe soolad ja estrid (askorbaadid), mis seedimise ka\u0308igus muudetakse vabaks askorbiinhappeks. Seejuures askorbiinhappe rasvhappeestrid on rasvades lahustuvad."}, {"text_idx": "#000047", "text": "C-vitamiini leidub ko\u0303ige enam na\u0308iteks mustso\u0303stardes, kibuvitsamarjades, paprikas, lehtkapsas ja ma\u0308daro\u0303ikas."}, {"text_idx": "#000048", "text": "Askorbiinhape on vajalik nii sidekoe normaalseks arenguks ja funktsioneerimiseks kui ka haavade paranemiseks. C-vitamiin on oluline ka paljude organismi jaoks oluliste mediaatorite su\u0308nteesil. Lisaks eelnevalt on antud vitamiini na\u0308ol tegu ka olulise antioksu\u0308dandiga."}, {"text_idx": "#000049", "text": "Ravi lisakomponendina on C-vitamiin kasutusel na\u0308iteks alkoholismi, artriidi, beri-beri, gripi, seljavalude, hammaste ja igemete haiguste, ekseemi, psoriaasi, akne, lihaste du\u0308stroofia, tuberkuloosi, bronhiidi, reuma, stenokardia, diabeedi, ateroskleroosi, osteoporoosi kui ka prostatiidi korral."}, {"text_idx": "#000050", "text": "Vitamiin D puhul on tegemist rasvlahustuva vitamiiniga, mida leidub kalamaksao\u0303lis, lo\u0303hes, heeringas, sardiinides, lestas, munas, vo\u0303is. D-vitamiini su\u0308nteesitakse ka nahas UV-kiirguse toimel."}, {"text_idx": "#000051", "text": "Vitamiin D on oluline kaltsiumi ainevahetuse regulatsioonis ja seega ka oluline luude arengu soodustamiseks, verero\u0303hu regulatsiooniks, normaalseks vere hu\u0308u\u0308bimiseks, su\u0308damelihase to\u0308o\u0308ks ja na\u0308rvikoe funktsioneerimiseks."}, {"text_idx": "#000052", "text": "Vitamiin talletatakse maksa ning varu ajaline kestvus on kusagil 1-5 kuud."}, {"text_idx": "#000053", "text": "Ravi lisakomponendina vo\u0303ib D-vitamiini kasutada alkoholismi, psoriaasi, akne, teetanuse, tuberkuloosi, allergia, hepatiidi, kollato\u0303ve, artriidi, tsu\u0308stilise fibroosi, diabeedi, glaukoomi, katarakti ja hu\u0308poparatu\u0308reoidismi korral."}, {"text_idx": "#000054", "text": "Optimaalne D-vitamiini tase veres langetab riski II tu\u0308u\u0308pi diabeedi, kardiovaskulaarsete haiguste ja metaboolse su\u0308ndroomi tekkeks."}, {"text_idx": "#000055", "text": "Vitamiin E puhul on tegemist rasvlahustuva vitamiiniga, mida leidub nisuiduo\u0303lis, sojao\u0303lis, rapsio\u0303lis, pa\u0308evalilleseemneo\u0303lis, mandlites, kreeka pa\u0308hklites, sarapuupa\u0308hklites, maapa\u0308hklites, lo\u0303hes, munades ja porgandis."}, {"text_idx": "#000056", "text": "E-vitamiini po\u0303hirolliks on antioksu\u0308dantsus. Ta on olulisim lipofiilne naturaalne antioksu\u0308dant inimorganismis. Antioksu\u0308dantses kaitsereaktsioonis koopereerub E-vitamiin eeska\u0308tt askorbiinhappega. Samuti soodustab ta seleeni pu\u0308simist organismis ja heemi su\u0308nteesi, reguleerib trombotsu\u0308u\u0308tide (vereliistakute) agregatsiooni, veresoonte silelihasrakkude tekkimist, mo\u0303jutab po\u0303letiku taset organismis."}, {"text_idx": "#000057", "text": "Vitamiini sa\u0308ilitatakse maksas, rasvkoes ning va\u0308hemal ma\u0308a\u0308ral su\u0308damelihases, neerupealistes, skeletilihastes ja vere lipoproteiinides. Varud on umbes 1-4 kuuks."}, {"text_idx": "#000058", "text": "Ravi lisakomponendina vo\u0303ib kasutada vitamiini aneemiate, ateroskleroosi, stenokardia, mu\u0308okardi infarkti, veresoonte tromboosi, hemorroidide, diabeedi, insuldi, veenide varikoosi, osteoporoosi, parkinsonismi, sapikivide, katarakti, tsu\u0308stilise fibroosi, hu\u0308pertu\u0308reoidismi, prostatiidi, nefriidi, allergiate, bronhiidi, kollato\u0303ve, artriidi, lihaste du\u0308stroofia, nahahaavandite, akne, gastriidi, va\u0308hi ja menstruatsiooniha\u0308irete korral."}, {"text_idx": "#000059", "text": "Vitamiin K puhul on tegemist rasvlahustuva vitamiiniga, mis tegelikult ho\u0303lmab antihemorraagilise toimega ja la\u0308hedase ehitusega u\u0308hendeid u\u0308ldnimetusega naftokinoonid. Seda leidub petersellis, hapukapsas, rooskapsas, spinatis, nisuidudes, lillkapsas, rapsio\u0303lis, kaeras, maisis, hernetes."}, {"text_idx": "#000060", "text": "K-vitamiini peamine funktsioon on seotud vere hu\u0308u\u0308bimisega. Ta on vajalik u\u0308hend mitmete valguliste vere hu\u0308u\u0308bimisfaktorite su\u0308nteesiks/aktiveerumiseks. Vitamiin vo\u0303tab osa ka luukoe mineralisatsioonist, ma\u0308ngib olulist rolli glu\u0308koosi lo\u0303hustamisel energia tootmises, langetab po\u0303letikumarkerite taset keskealistel ja vanematel inimestel, va\u0308hendab ka haigestumist koronaarhaigustesse ning meestel on tarvitamine va\u0308hendanud haigestumist eesna\u0308a\u0308rme va\u0308hki."}, {"text_idx": "#000061", "text": "Vo\u0303ib kasutada ravi lisakomponendina hemorraagiate, osteoporoosi, maksatsirroosi, Crohni to\u0303ve, hepatiidi, alkoholismi ja luumurdude korral."}, {"text_idx": "#000062", "text": "Akuutne on K-vitamiini vajadus enneaegsetel vastsu\u0308ndinutel ja imikutel, kelle emad on kasutanud raseduse ajal karmbivastaseid ravimeid (antikonvulsante)."}, {"text_idx": "#000063", "text": "Meravita tooted, mis sisaldavad Vitamiine"}]